《送陈粹》
宋代·洪咨夔

泊然无营如子云，挠之不浊如黄宪。
清静勿扰如曹参，躬行不言如石建。
古人与稽今人居，外若不足中有余。
治中别驾寄途耳，用则天下皆华胥。
东风昨夜收雨脚，杨柳亭前小盘礴。
楚江君去定思君，有酒一杯须满酌。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。